आवास एवं शहरी कार्य मंत्रालय
आवास एवं शहरी कार्य मंत्रालय 27 सितंबर से 3अक्टूबर तक आजादी का अमृत महोत्सव मनाएगा
प्रधानमंत्री सप्ताह के दौरान स्वच्छ भारत मिशन--शहरी 2.0तथा अमृत-2.0लांच करेंगे
मंत्रालय ‘ स्वच्छता से संपन्नता- स्वच्छ भारत मिशन--शहरी के 7वर्ष का समारोह‘ का आयोजन करेगा
सभी हितधारकों को शामिल करते हुए तथा मंत्रालय की उपलब्धियों और पहलों को प्रदर्शित करते हुए मनाया जाएगा यह प्रतिष्ठित समारोह
प्रगतिशील भारत तथा इसके गौरवपूर्ण इतिहास के 75वर्षों का उत्सव मनाने तथा प्रचारित करने के लिए आवास एवं शहरी कार्य मंत्रालय आजादी का अमृत महोत्सव‘ समारोहों के हिस्से के रूप पूरे देश में 27सितंबर से 3अक्टूबर, 2021तक विशेष समारोहों तथा कार्यक्रमों का आयोजन कर रहा है। सप्ताह की मुख्य विशेषता होगी प्रधानमंत्री द्वारा 1अक्टूबर, 2021को स्वच्छ भारत मिशन--शहरी 2.0तथा अमृत-2.0का लांच।
आजादी का अमृत महोत्सव  भारत की स्वाधीनता की 75वीं वर्षगांठ मनाने के लिए कार्यक्रमों की एक श्रृंखला है। यह महोत्सव जन-भागीदारी की भावना के साथ जन-उत्सव के रूप में मनाया जाएगा।
प्रधानमंत्री श्री नरेन्द्र मोदी 1अक्टूबर, 2021को स्वच्छ भारत मिशन--शहरी 2.0लांच करेंगे। स्वच्छ भारत मिशन--शहरी  का 7वर्ष मनाने के लिए मंत्रालय 27सितंबर, 2021को ‘ स्वच्छता से संपन्नता- स्वच्छ भारत मिशन--शहरी के 7वर्ष का समारोह ‘ कार्यक्रम का आयोजन कर रहा है जहां ‘स्वच्छता ऐप 2.0‘ तथा ‘स्वच्छ सर्वोक्षण 2022‘ लांच किया जाएगा। उसी दिन ‘कचरा अलग करो अमृत दिवस‘ का आयोजन किया जाएगा जिसमें देश भर में वार्डों/रेजीडेंट वेलफेयर एसोसिएशन  में शहरी स्थानीय निकायों  द्वारा स्रोत अलगाव के लिए स्वच्छग्राहियों के समूहों द्वारा घर घर अभियान चलाया जाएगा। इस दिन सर्वश्रेष्ठ प्रदर्शन करने वाले रेजीडेंट वेलफेयर एसोसिएशनों, झुग्गी विकास प्राधिकारियों तथा अन्य को सम्मानित भी किया जाएगा। सार्वजनिक शौचालय सफाई जन भागीदारी अमृत उत्सव 28-29सितंबर 2021को मनाया जाएगा। इस दौरान नागरिकों से सामुदायिक तथा सार्वजनिक शौचालय स्वच्छता फीडबैक लिया जाएगा। सफाईमित्र सम्मान अमृत समारोह का आयोजन 2एवं 3अक्टूबर को भी किया जाएगा जहां वर्चुअल रूप से परस्पर बातचीत की जाएगी तथा सफाईमित्रों को ऋण वितरण भी किया जाएगा और नागरिकों को संवेदनशील बनाने के लिए डिजिटल डिस्प्ले किया जाएगा। अपशिष्ट प्रसंस्करण उद्यमियों का सम्मान तथा अपशिष्ट से कला प्रदर्शनियों/‘बर्तन भंडारों‘ के डिस्प्ले का भी आयोजन किया जा रहा है।
प्रधानमंत्री श्री नरेन्द्र मोदी 1अक्टूबर, 2021को अमृत-2.0लांच करेंगे। कायाकल्प और शहरी परिवर्तन के लिए अटल मिशन  पहला केंद्रित राष्ट्रीय जल मिशन है और इसे पहली बार 25जून, 2015को 60प्रतिशत से अधिक शहरी जनसंख्या को कवर करने वाले 500नगरों में लांच किया गया था। 1लाख से अधिक आबादी वाले सभी शहरों को इस मिशन के तहत कवर किया गया है। पाइप आधारित जलापूर्ति उपलब्ध कराना तथा सीवरेज और सेप्टेज प्रबंधन इस मिशन के प्रमुख फोकस है। तूफान जल निकासी, गैर-मोटरकृत शहरी परिवहन तथा हरित स्थल और पार्क इस मिशन के अन्य घटक हैं।
मंत्रालय ने सप्ताह के दौरान सभी के लिए आवास  पर शहरी परिदृश्य में आवास की व्यापक थीम पर बैंकों/शैक्षणिक संस्थानों द्वारा आवास पर संवाद: कार्यशाला जैसे विभिन्न कार्यक्रमों की योजना बनाई है। प्रत्येक लाइट हाउस प्रोजेक्ट  साइट पर 75टेक्नोग्राहियों का दौरा भी किया जाएगा। देश भर में पीएमएवाई  लाभार्थियों द्वारा फल तथा चिकित्सकीय पौधों का रोपण भी किया जाएगा। इस प्रतिष्ठित सप्ताह के दौरान देश भर में मॉडेल टिनेन्सी एक्ट  के जरिये रेंटल हाउसिंग के ट्रांसफार्मेशन पर पैनल परिचर्चा की व्यवस्था की जा रही है। मंत्रालय देश भर में भारत सरकार तथा राज्य सरकारों के अधिकारियों द्वारा पूरे राज्य में लाभार्थी के नेतृत्व वाले निर्माण  घरों की ‘लाभार्थिर्यों से रूबरू‘: वर्चुअल जांच लांच करेगा। मंत्रालय में आयोजितत एक कार्यक्रम में अचीवरों के रूप में पीएमएवाई  महिला लाभार्थियों पर एक लघु फिल्म ‘ मैं भी आत्मनिर्भर‘ रिलीज की जाएगी। टैक्टिकल अर्बेनिज्म प्रोजेक्ट्स  पर एक कार्यक्रम का भी संचालन किया जाएगा। यह सार्वजनिक स्थानों तथा इससे जुड़ी विभिन्न प्रकार की स्वतंत्रताओं का समारोह-लाइव म्यूजिक परफार्मेंस, स्ट्रीट फूड, स्ट्रीट पर खेले जाने वाले गेम/खेलों, कहानी सुनाने, फिल्म दिखाने,सामुदायिक संबंध निर्माण प्रचलन आदि आयोजित करने के साथ समाप्त हो जाएगा। इसके अतिरिक्त, थीम फ्रीडम / टेक्नोलॉजी जैसे शहरों को सक्षम बनाने वाले अन्य कार्यक्रमों को 75इंटीग्रेटेड कमांड एंड कंट्रोल सेंटर  के द्वारा प्रदर्शित किया जाएगा। ये आईसीसीसी शहरों को सक्षम बना रहे हैं और नागरिको के जीवन की स्वतंत्रता में वृद्धि कर रहे हैं: अपशिष्ट से स्वतंत्रता, ट्रैफिक से स्वतंत्रता, अपराध से स्वतंत्रता, जल की कमी से स्वतंत्रता, लंबी कतारों से स्वतंत्रता, ग्रीन हाउस गैसों  से स्वतंत्रता, प्रदूषण से स्वतंत्रता, रोगों से स्वतंत्रता और अदक्षता से स्वतंत्रता।
राष्ट्रीय शहरी आजीविका मिशन के तहत, प्रधानमंत्री फार्मलाइजेशन ऑफ माइक्रो फॅड प्रोसेसिंग इंटरप्राइज , पैसा पोर्टल के जरिये एरिया लेवेल फेडेरेशन मॉड्यूल और ऑनलाइन ट्रांसफर ऑफ रिवौल्विंग फंड  लांच किया जाएगा। स्वनिधि से समृद्धि शिविरों का आयोजन किया जाएगा।
शहरी परिवहन क्षेत्र में, देश भर में इस प्रतिष्ठित सप्ताह के दौरान निम्नलिखित कार्यक्रमों को आयोजित किए जाने का प्रस्ताव है:
-चित्रों के जरिये भारतीय स्वतंत्रता की प्रमुख घटनाओं का चित्रण और पूरे प्रचालनगत मेट्रो नेटवर्क में महत्वपूर्ण स्टेशनों पर स्थिति इवेंट कार्नर्स पर संक्षिप्त सूचना डिस्प्ले
- प्रमुख स्टेशनों पर संस्थापित एलईडी स्क्रीनों पर मेट्रो रेल सेक्टर की उपलब्धियों समेत स्वतंत्रतता के 75वर्ष पर ट्रिविया के साथ एकेएएम थीम लोगो की स्क्रीनिंग
- रेलगाड़ियो के भीतर जहां एलईडी स्क्रीन उपलब्ध हैं, समान कंटेंट की स्क्रीनिंग
- कलापूर्ण तरीके से 75वर्ष के लगभग पांच एकेएएम लोगो का एक सूट विकसित करना जहां लोग सेल्फी ले सकते हैं। इन्हें मेट्रो मूख्यालय पर लगाया जा सकता है और विभिन्न स्टेशनों/साइट पर मूव किया जा सकता है।
-स्टेशनों तथा रेलगाड़ियो के भीतर रिक्त विज्ञापन पैनलों का उपयोग भी व्यापक सार्वजनिक जागरूकता के लिए एकेएएम संदेशों को प्रचारित करने के लिए किया जा सकता है।
-वर्कसाइट/डिपो पर वृक्ष रोपण
-स्वतंत्रता सेनानियों पर ऑॅडियो/वीडियो संदेश
-प्रचालनगत स्टेशनों के काॅलम पर विरासत स्मारकों का डिस्प्ले
-गैर-मोटरकृत परिवहन-साइक्लोथोन/मैराथन का संवर्धन
-स्कूली छात्रों के लिए जागरूकता कार्यक्रम
सीपीडब्ल्यू इस सप्ताह के दौरान ‘ नई भवन सामग्रियां तथा प्रोद्योगिकीयां‘, ‘ अस्पताल निर्माण तथा उपकरण के क्षेत्र में प्रौद्योगिकी, ‘ ईआरपी के साथ सीपीडब्ल्यू का भविष्य‘ पर वेबीनारों का आयोजन करेगा। यह 2अक्टूबर, 2021को इसके रखरखाव वाली 75आवासीय कालोनियों में रोपण तथा स्वच्छता अभियान आरंभ करेगा। सीपीडब्ल्यू के रखरखाव वाली 75आवासीय कालोनियों में आरडब्ल्यू परामर्शों का आयोजन किया जाएगा। सीपीडब्ल्यू की 75परियोजनाओं के लिए संविदा श्रमिकों के लिए स्वास्थ्य जांच शिविरों का आयोजन किया जाएगा।
एमजी/एएम/एसकेजे/वाईबी
(Visitor Counter : 561